Bercham

Pekan Bercham merupakan kawasan petempatan pinggir bandar raya Ipoh, Negeri Perak. Bercham berasal dari kawasan perlombongan bijih timah yang berhampiran dengan Sungai Kinta. Kawasan ini lebih rata berbanding dengan Ipoh. Di kelilingnya ada bukit-bukit batu kapur.

Pekan Bercham terletak berhampiran dengan Ipoh, pekan Tambun, Kampung Tasek, Tasek, Kawasan Perindustrian Tasek Kampung Tawas, Kampung Simee, Tiger Lane, Taman Cempaka dan Ampang.

Bercham dapat dikatakan sebagai lokasi Ipoh yang baru. Ini kerana pasar raya yang besar-besar terdapat di sini. Antaranya ialah Jusco, Tesco,Tesco Extra (dulu dikenali sebagai Makro), Plaza Kinta dan lain-lain. Bercham juga hanya bersebelahan dengan Sunway Tambun 'The Lost World'. Pejabat Jabatan Pengangkutan Jalan (JPJ) juga berhampiran dengan kawasan ini.

Lebuhraya Utara-Selatan ada susur keluar di sini iaitu di bahagian Ipoh Selatan. Jadi Bercham menjadi titik masuk dan keluar ke Lebuh raya Utara Selatan.

Kebanyakan penduduknya berbangsa Cina. Setelah terbinanya kawasan perumahan, orang Melayu dan India juga menghuni di sini.

Ekonomi penduduk di sini ialah perniagaan dan perindustrian. Hampir 99 % rumah kedai dan perniagaan dikuasai oleh orang Cina. Ini dapat dikenalpasti dari nama-nama Cina dan tulisan Cina.

 Sejarah 
Bercham yang ada pada hari ini terletak di antara apa yang dahulunya dikenali sebagai Kampung Tanjung Rangkong dan Kampung Kuala Tekan, dua penempatan Melayu kuno di Kinta yang menyaksikan kewujudan bekas Panglima Kinta Zainal Abidin, yang mempunyai dusun dan sawah padi sekitar kawasan itu. Seorang hartawan perlombongan misteri yang berselindung di sebalik nama samaran Kulup Lembang (terkenal di Tambun) juga mempunyai beberapa hartanah perlombongan di kawasan berdekatan.SAS, second great-grandson of Kulup Lembang

 Rujukan 

 Pautan luar 
 Lokasi di Peta Google

Kategori:Pekan di Perak